Μάρκος Καλπούρνιος Βίβουλος

Ο Μάρκος Καλπούρνιος Βίβουλος, λατινικά: Marcus Calpurnius Bibulus ( – 48 π.Χ.) ήταν πολιτικός της Ρωμαϊκής Δημοκρατίας. Ήταν συντηρητικός και υποστηρικτής της καθιερωμένης κοινωνικής τάξης, ο οποίος υπηρέτησε σε διάφορες θέσεις στο πλευρό του Ιούλιου Καίσαρα, και συνέλαβε μια δια βίου εχθρότητα απέναντί του. Το 59 π.Χ., ήταν ύπατος δίπλα στον Ιούλιο Καίσαρα. Η συνεργασία τους ήταν αμφιλεγόμενη, στον βαθμό που οι υποστηρικτές του Καίσαρα επιτέθηκαν στον Βίβουλο στην κύρια αγορά (forum) της Ρώμης, την παραμονή μίας σημαντικής ψηφοφορίας. Ο Bίβουλος αποχώρησε από τη δημόσια πολιτική, για το υπόλοιπο της θητείας του.

Μεταξύ 51 και 50 π.Χ. ήταν κυβερνήτης της Συρίας, όπου ήταν αποτελεσματικός, αλλά αποξενώθηκε από τον στρατό, παίρνοντας υπερβολικά προσωπικά εύσημα για την απόκρουση των Πάρθων. Το 49, όταν ξεκίνησε ο Εμφύλιος Πόλεμος του Καίσαρα, ο Βίβουλος ευθυγραμμίστηκε με τον Πομπήιο Μάγνο και ήταν επικεφαλής τού στόλου, που είχε επιφορτιστεί να εμποδίσει τον Καίσαρα να στείλει τον στρατό του στην Αδριατική. Δεν κατάφερε να σταματήσει τον πρώτο στόλο του Καίσαρα, αλλά κατάφερε να καθυστερήσει τις ενισχύσεις του Καίσαρα να αποβιβαστούν στην Ελλάδα. Ενώ διοικούσε τον αποκλεισμό στο 48 π.Χ., απεβίωσε από ασθένεια.
μικρογραφία|Η Ρωμαϊκή Δημοκρατία την εποχή του Βίβουλου.
αριστερά|μικρογραφία|Η Ρωμαϊκή Δημοκρατία με πράσινο, αμέσως μετά το τέλος του Βίβουλου.

 Οικογένεια 
Ο Βίβουλος ήταν γιος του Γάιου Καλπούρνιου. Ο Bίβουλος νυμφεύτηκε δύο φορές. Από τον πρώτο του γάμο απέκτησε τρεις γιους, συμπεριλαμβανομένου του μετέπειτα πολιτικού Λεύκιου Καλπούρνιου Βίβουλου. Οι δύο μεγαλύτεροι γιοι του Μάρκος και Γάιος σκοτώθηκαν στην Αίγυπτο από στρατιώτες, τους οποίους ο Αύλος Γαβίνιος είχε αφήσει εκεί, μετά την αποκατάσταση του Πτολεμαίου ΙΒ΄ Αυλητή στον θρόνο.  Μπορεί να είχε μία κόρη, που την έλεγαν Καλπουρνία, η οποία ήταν η πρώτη σύζυγος του Ρωμαίου συγκλητικού Mάρκου Βαλέριου Μεσάλλα Κορβίνου.  Η δεύτερη σύζυγός του ήταν η κόρη του Κάτωνα Πορκία, την οποία νυμφεύτηκε κάπου μεταξύ 58 και 53 π.Χ.. Από αυτήν απέκτησε άλλα δύο παιδιά, τουλάχιστον ένα από αυτά ήταν γιος, που έζησε μέχρι την ενηλικίωση.  Το άλλο μπορεί να ήταν κόρη, αλλά δεν είναι σίγουρο.   Μετά το τέλος του Bίβουλου, η Πορκία παντρεύτηκε τον Μ. Ι. Bρούτο, ο οποίος επρόκειτο να είναι αρχηγός των δολοφόνων του Καίσαρα. 

 Σημειώσεις 

 Αναφορές 

 Πηγές 

 Αρχαίες 






 Σύγχρονες 
 Bringmann, Klaus, A History of the Roman Republic (2007) Cambridge, UK; Malden, MA: Polity OCLC 318972410
 Broughton, T. Robert S., The Magistrates of the Roman Republic, Vol II (1952) Νέα Υόρκη : Αμερικανική Φιλολογική Ένωση. OCLC 868514975
 Holland, Tom, Rubicon: The Triumph and Tragedy of the Roman Republic (2004) London: Abacus.ISBN 978-0-349-11563-4
 Holmes, T. Rice, The Roman Republic and the Founder of the Empire, Vol. I (1923) Cambridge: The Clarendon Press. OCLC 2845034
 Holmes, T. Rice, The Roman Republic and the Founder of the Empire, Vol. II (1923) Cambridge: The Clarendon Press. OCLC 163400823
 Holmes, T. Rice, The Roman Republic and the Founder of the Empire, Vol. III (1923) Cambridge: The Clarendon Press. OCLC 889250448
 Morrell, Kit, Pompey, Cato, and the Governance of the Roman Empire (2017) Oxford: Oxford University Press.ISBN 978-0-19-875514-2
 Smith, William, Dictionary of Greek and Roman Biography and Mythology, Vol I (1867). Λονδίνο: J. Murray. OCLC 490058450
 Syme, Ronald, The Roman Revolution (1939) Oxford: Clarendon OCLC 185188894

 Εξωτερικοί σύνδεσμοι 


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.